През ноември 1910 г. „Аврора“ отново отплава за чужбина. Когато се намира в Средиземно море, крайцерът посещава Месина за получаване на златен медал в чест на руските моряци, взели участие в спасителните работи по време на земетресението от 1908 г. В първата нощ на визитата в града избухва голям пожар; аварийната партия на крайцера първа пристига на мястото на бедствие и встъпва в борба с огъня дълго преди да дойде градската пожарна. За това като награда „Аврора“ получава 1800 портокала и толкова лимона. След осем дни при стоянката в испанския порт Малага екипажът на крайцера отново участва в борба с огъня на брега. На 31 март 1911 г. корабът се връща в Балтика. В съответствие с новата организация на флота, въведена със заповед на морското ведомство № 57 от 25 февруари 1911 г., „Аврора“ влиза в състава на бригадата крайцери от 1-ви резер­в.